7. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 304 της 18/23 Οκτ. 1973 (ΦΕΚ Β'  1268) Περί κυρώσεως της Ειδικής Συλλογικής Συμβάσεως Πλόων προς Αίγυπτον, Ισραήλ, Λίβανον και Συρίαν. Έχοντας υπ' όψει: Την υπογραφείσαν την 12 Οκτ. 1973 Ειδικήν Συλλογικήν Σύμβασιν μεταξύ αφ' ενός μεν του εκπροσώπου της Ενώσεως Ελλήνων Εφοπλιστών και αφ' ετέρου των εκπροσώπων της Πανελληνίου Ναυτικής Ομοσπονδίας και των εις ταύτην υπαγομένων επαγγελματικών ναυτικών οργανώσεων ήτοι: α)Πανελληνίου Ενώσεως Πλοιάρχων πάσης τάξεως Ε.Ν. β)Πανελληνίου Ενώσεως Μηχανικών Ε.Ν. γ)Πανελληνίου Ενώσεως Μηχανικών (ΜΕΚ) Ε.Ν. δ)Πανελληνίου Συνδέσμου Αξ/κών Ασυρμάτου ΘΑΞ. ε)Πανελληνίου Ενώσεως Ναυτών Ε.Ν. ς)Πανελληνίου Ενώσεως Ναυτομαγείρων Ε.Ν. ζ)Πανελληνίου Ενώσεως Θαλαμηπόλων Ε.Ν. η)Πανελληνίου Ενώσεως Θερμαστών Ε.Ν. Ιδόντες: Τας διατάξεις του άρθρ. 5 του Α.Ν. 3276/1944 «περί Συλλογικών συμβάσεων εν τη ναυτική εργασία» ως τούτο ετροποποιήθη και ισχύει σήμερον, αποφασίζομεν: Κυρούμεν την ως άνω Ειδικήν Σύμβασιν, δι' ης, συν τοις άλλοις, παρέχεται πρόσθετον έκτακτον επίδομα εις τα πληρώματα των πλοίων των εκτελούντων πλόας ή παραμενόντων εις οιονδήποτε λιμένα εις θέσιν της Αιγύπτου, του Ισραήλ, του Λιβάνου και της Συρίας ή εις την θαλασσίαν περιοχήν μέχρι αποστάσεως πεντήκοντα μιλλίων από των ακτών περιλαμβανομένων των κόλπων Σουέζ και Άκαμπα. Η παρούσα, μετά του κειμένου της κυρουμένης Συλλογικής Συμβάσεως, δημοσιευθήτω δια της Εφημερίδος της Κυβερνήσεως. ΕΙΔΙΚΗ ΣΥ ΛΛΟΓΙΚΗ ΣΥΜΒΑΣΙΣ της 12 Οκτ. 1973 Μεταξύ αφ' ενός της ΕΝΩΣΕΩΣ ΕΛΛΗΝΩΝ ΕΦΟΠΛΙΣΤΩΝ και αφ' ετέρου: 1)της Πανελληνίου Ναυτικής Ομοσπονδίας 2)της Πανελληνίου Ενώσεως Πλοιάρχων, πάσης τάξεως Ε.Ν., 3)της Πανελληνίου Ενώσεως Μηχανικών Ε.Ν., 4)της Πανελληνίου Ενώσεως Μηχανικών Εσωτερικής Καύσεως Ε.Ν., 5)του Πανελληνίου Συνδέσμου Αξιωματικών Ασυρμάτου Θ.Α.Ξ. 6)της Πανελληνίου Ενώσεως Ναυτών Ε.Ν., 7)της Πανελληνίου Ενώσεως Ναυτομαγείρων Ε.Ν. «Ο Άγιος Σπυρίδων» 8)της Πανελληνίου Ενώσεως Θαλαμηπόλος Ε.Ν., 9)της Πανελληνίου Ενώσεως Θερμαστών Θαλάσσης, «Ο Στέφενσον». 1.Εις τα πληρώματα των πλοίων, τα οποία πλέουν ή παραμένουν α)εις οιονδήποτε λιμένα ή θέσιν της Αιγύπτου, του Ισραήλ, του Λιβάνου και της Συρίας ή εις την θαλασσίαν περιοχήν μέχρις αποστάσεως 50 ναυτικών μιλλίων από των ακτών των ανωτέρω χωρών, περιλαμβανομένων των κόλπων ΣΟΥΕΖ και ΑΚΑΜΠΑ, β)εις πάσαν άλλην περιοχήν, ήτις ήθελε κριθή ως επικίνδυνος πολεμική τοιαύτη υπό των εν Λονδίνω Ασφαλιστικών Εταιρειών (CLUBS) ή του εν Λονδίνω Ελληνικού Αλληλασφαλιστικού Οργανισμού κατά Κινδύνων Πολέμου (HELLENIC MUTUAL WAR RISKS ASSOCIATION) καταβάλλεται πρόσθετον έκτακτον επίδομα, υπολογιζόμενον εις 100% επί του υπό της οικείας συλλογικής συμβάσεως καθοριζομένου μηναίου μισθού, δι' έκαστον ναυτικόν. Εάν το ύψος του συμπεφωνημένου τυχόν μισθού είναι μεγαλύτερον του υπό της συλλογικής συμβάσεως καθοριζομένου, το ως άνω πρόσθετον επίδομα δεν συμψηφίζεται προς αυτό. 2.Το έκτακτον ως άνω επίδομα καταβάλλεται δι' όσας ημέρας το πλοίον θέλει πλεέι ή παραμένει εντός των ανωτέρω θαλασσιών περιοχών. Εάν αι ανωτέρω ημέραι αθροιζόμεναι είναι ολιγώτεραι των 15, εις τα πληρώματα των πλοίων καταβάλλεται κατ' ελάχιστον όριον επίδομα 15 ημερών. 3.Εις αξιωματικόν ή μέλος του πληρώματος, όπερ ήθελεν υποστεί κατά την διάρκειαν των άνω ημερών ατύχημα, οφειλόμενον εις τον διεξαγόμενον πόλεμον και όπερ ατύχημα ήθελεν επιφέρει εις τον ναυτικόν πλήρη ή μερικήν διαρκή ανικανότητα προς εργασίαν ή ήθελεν είναι θανατηφόρον, τότε θα καταβάλλεται, είτε εις τον ίδιον τον υποστάντα το ατύχημα ναυτικόν, είτε εις περίπτωσιν θανάτου αυτού, εις τους δικαιούχους της προβλεπομένης υπό του Νόμ. 551 «περί ατυχημάτων εν τη εργασία αποζημιώσεως», εκτός ταύτης και πρόσθετος αποζημίωσις εκ Λιρών Αγγλίας (1.000) χιλίων εξ άπαξ. (Μετά τη σελ. 504(γ) Σελ. 505(β) Τεύχος 517-Σελ. 83 Συλλογικές Συμβάσεις (Γενικά) 19.Ζ.β.5-7 Αποσαφηνίζεται ότι δεν αποτελεί λόγους λύσεως της συμβάσεως ναυτολογήσεως, ο πλους προς λιμένας, όρμους και εν γένει εντός των εν παρ. 1 της παρούσης θαλασσίων περιοχών εφ' όσον: α)ο πλοίαρχος και έκαστον μέλος του πληρώματος εδήλωσαν υπευθύνως ότι αποδέχονται οικειοθελώς να ακολουθήσουν το πλοίον εις τας ως άνω περιοχάς ή β)αντίστοιχως δήλωσις περιελήφθη εις την ατομικήν σύμβασιν του ναυτικού συναφθείσαν μετά την ισχύν της παρούσης. 4.Α' Η ισχύς της παρούσης Ειδικής Συλλογικής Συμβάσεως α)άρχεται από του μεσονυκτίου της 12 Οκτ. 1973 και β)θέλει διατηρηθή: ι)μέχρι τερματισμού των εχθροπραξιών ή ιι)μέχρις ότου υπογραφή ανακωχή ή ιιι)άμα τη άρσει του χαρακτηρισμού ως επικινδύνων των εν παρ. 1 της παρούσης περιοχών υπό των ασφαλιστικών εταιρειών ή οργανισμών. Β'.Η ισχύς της παρούσης Ειδικής Συλλογικής Συμβάσεως παύει δια το εμπόλεμον Κράτος ή περιοχήν αυτού, το οποίον υπέγραψεν ανακωχήν ή ετερμάτισε τας εχθροπραξίας ή δια το οποίον ήρθη ο υπό των Ασφαλιστικών Οργανισμών χαρακτηρισμός της θαλασσίας αυτού περιοχής ως επικινδύνου. Γ'.Η παρούσα Ειδική Συλλογική Σύμβασις δύναται να καταγγελθή παρ' εκατέρου των συμβαλλομένων δια προειδοποιήσεως 15 ημερών. Η παρούσα Ειδική Συλλογική Σύμβασις συνετάγη εις τριπλούν, εξ ων ανά έν αντίτυπον έλαβον τα συμβαλλόμενα μέρη, το δε τρίτον θέλει κατατεθή παρά το αρμοδίω Υπουργείω, υπογράφεται δε ως έπεται: (Έπονται υπογραφαί) Σελ. 506(β) Τεύχος 517-Σελ. 84 Συλλογικές Συμβάσεις (Γενικά) 19.Ζ.β.7 19.Ζ.β.7 Συλλογικές Συμβάσεις (Γενικά)